CELEX: 52009PC0686
Language: bg
Date: 2009-12-16
Title: Предложение за решение на Съвета относно позицията, която Съюзът да заеме в комитета за сътрудничество, създаден със Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка със създаването на нови подкомитети

Важна правна забележка

|

52009PC0686

	[pic] | ЕВРОПЕЙСКА КОМИСИЯ |Брюксел, 16.12.2009COM(2009)686 окончателен2009/0183 (NLE).Предложение заРЕШЕНИЕ НА СЪВЕТАотносно позицията, която Съюзът да заеме в комитета за сътрудничество, създаден със Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка със създаването на нови подкомитети(представено от Комисията)ОБЯСНИТЕЛЕН МЕМОРАНДУМ(1) Споразумението за партньорство и сътрудничество (СПС) от 1999 г. между Европейските общности и техните държави-членки и Република Азербайджан представлява правното основание за двустранните отношения между Европейския съюз и Азербайджан.(2) На заседанието на Съвета за сътрудничество ЕС—Азербайджан на 14 ноември 2006 г. бе приета препоръка за изпълнението на план за действие в рамките на Европейската политика на съседство (ЕПС). Както се посочва в препоръката, планът за действие съдържа конкретни стъпки, чрез които да бъде постигнат напредък в изпълнението на задълженията на страните, посочени в СПС, и предоставя по-широка рамка за допълнително укрепване на отношенията между ЕС и Азербайджан, в които да бъдат включени в значителна степен икономическата интеграция и задълбочаване на политическото сътрудничество, в съответствие с общите цели на СПС.(3) На заседанието си през март 2009 г. Европейският съвет приветства създаването на амбициозно Източно партньорство, в което източните партньори ще участват по-активно както на двустранно, така и на многостранно равнище, като целта е да се създадат необходимите условия за ускоряване на политическото сдружаване и по-нататъшната икономическа интеграция посредством търсене на подкрепа за политическите и социално-икономическите реформи в партньорските държави, което ще улесни сближаването с ЕС. В съвместната декларация от срещата на върха на Източното партньорство в Прага от 7 май 2009 г. бе потвърдено желанието на държавите-членки на ЕС и източноевропейските партньори да поставят отношенията си на ново равнище, като преследват горепосочените цели.(4) В глава 5 (Мониторинг) на плана за действие ЕС—Азербайджан в рамките на ЕПС се предвижда съвместните органи, създадени по силата на СПС, да улесняват изпълнението на плана за действие и да извършват мониторинг на това изпълнение, а структурите, създадени съгласно съответните споразумения, да бъдат преразгледани, за да се гарантира, че всички приоритети, посочени в ЕПС, са надлежно отразени.(5) Институционалната структура, включваща няколко секторни подкомитета, подкрепя прилагането на други подобни споразумения и планове за действие с държави, които са партньори по ЕПС, като Йордания (11 подкомитета към настоящия момент), Мароко (10), Украйна (7), Република Молдова (4). Настоящото предложение следва подобен подход и се стреми да създаде институционална структура, която да даде възможност на ЕС и Азербайджан да разширят сферите, в които водят дискусии в рамките на двустранните отношения помежду си. Към настоящия момент са създадени два подкомитета, които подпомагат комитета за сътрудничество ЕС—Азербайджан при изпълнението на задълженията му: 1) подкомитет за търговия, икономика и свързани с тях правни въпроси и 2) подкомитет за енергия, транспорт и околна среда.(6) Азербайджан желае да засили сътрудничеството в останалите сфери, включени в СПС, и изрази своята ангажираност за създаването на по-амбициозни отношения в съответствие с принципите на Източното партньорство.(7) С оглед на разширяването на институционалната рамка за диалог и мониторинг на изпълнението на плана за действие в рамките на ЕПС и постигането на целта за укрепване на отношенията между ЕС и Азербайджан, Европейската комисия предлага на Съвета да създаде два допълнителни подкомитета, както следва: 1) подкомитет за правосъдие, свобода и сигурност и човешки права и демокрация; 2) подкомитет за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика и наука и технологии. Тези подкомитети ще бъдат създадени в рамките на СПС.(8) Представената по-горе структура ще благоприятства постигането на напредък и мониторинга на изпълнението на плана за действие в рамките на ЕПС. Диалогът в подкомитетите ще даде възможност за обмен на информация и най-добри практики на експертно равнище, което ще допринесе за изграждането на доверие и създаването на по-тесни връзки между Европейската комисия и експерти от партньорските държави.(9) Чрез диалога в подкомитетите ще се засили взаимодействието с Азербайджан и ще се предоставя последователна информация за напредъка и целите на това взаимодействие. Диалогът ще даде също така възможност за идентифициране на сферите, в които Азербайджан се нуждае от съдействие (например за подобряване на административния капацитет посредством всеобхватните програми на Източното партньорство за институционално изграждане).(10) Съгласно предвиденото в член 2, параграф 1 от Решението на Съвета и на Комисията от 31 май 1999 г. относно сключването на горепосоченото Споразумение за партньорство и сътрудничество, се добавя текстът на предложението за решение на Съвета относно позицията, която Съюзът да заеме в комитета за сътрудничество ЕС—Азербайджан с оглед на създаването на нови подкомитети. Целите, темите, разисквани от всеки подкомитет, и подробните правила за прилагане са посочени в приложения процедурен правилник.2009/0183 (NLE)Предложение заРЕШЕНИЕ НА СЪВЕТАотносно позицията, която Съюзът да заеме в комитета за сътрудничество, създаден със Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка със създаването на нови подкомитетиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид член 2, параграф 1 от Решението на Съвета и на Комисията от 31 май 1999 г.[1] относно сключването на Споразумението за партньорство и сътрудничество (СПС) между Европейските общности и техните държави-членки, от една страна, и Република Азербайджан, от друга страна,като взе предвид предложението на Комисията,като има предвид, че:(1) На заседанието си на 14 ноември 2006 г. Съветът за сътрудничество ЕС—Азербайджан прие препоръка за изпълнението на плана за действие ЕС—Азербайджан.(2) В член 83 от посоченото СПС се предвижда Съветът за сътрудничество да бъде подпомаган при изпълнението на задълженията си от комитет за сътрудничество.(3) На 12 октомври 1999 г. Съветът за сътрудничество ЕС—Азербайджан прие процедурния правилник на комитета за сътрудничество[2], като делегира отговорността за учредяването и по-нататъшното създаване на подкомитети на комитета за сътрудничество ЕС—Азербайджан,ПРИЕ НАСТОЯЩОТО РЕШЕНИЕ:Член единственПозицията, която Съюзът да заеме в комитета за сътрудничество, създаден с член 83 от Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, във връзка със създаването на нови подкомитети съответства на приложението към настоящото решение.Съставено в Брюксел на […] година.За СъветаПредседателПРИЛОЖЕНИЕКОМИТЕТЪТ ЗА СЪТРУДНИЧЕСТВО ЕС—АЗЕРБАЙДЖАН,като взе предвид Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга страна, (наричано по-нататък „Споразумението“) и по-специално член 83 от него,като има предвид, че:(1) Съгласно член 10 от своя процедурен правилник[3] комитетът за сътрудничество може да създава подкомитети и да определя мандата им.(2) В плана за действие ЕС—Азербайджан в рамките на ЕПС (глава 5) се предвижда съвместните органи, създадени по силата на Споразумението, да улесняват изпълнението на плана за действие и да извършват мониторинг на това изпълнение, а структурите, създадени съгласно съответните споразумения, да бъдат преразгледани, когато това е необходимо, за да се гарантира, че всички приоритети, посочени в ЕПС, са надлежно отразени.(3) В съвместната декларация от срещата на върха на Източното партньорство в Прага от 7 май 2009 г. се подчертава общото желание за задълбочаване и активизиране на двустранните отношения между ЕС и неговите източноевропейски партньори,ПРИЕ НАСТОЯЩОТО РЕШЕНИЕ:Член единственС настоящото се създават подкомитетите, посочени в приложение А. С настоящото се приема мандатът на подкомитетите, както е посочено в приложение Б.Съставено в Брюксел на […] година.За Комитета за сътрудничество ЕС—АзербайджанЗа АзербайджанЗа Европейския съюзПриложение АКомитет за сътрудничество ЕС—АзербайджанСъздадени нови подкомитети(1) Подкомитет за правосъдие, свобода и сигурност и човешки права и демокрация;(2) Подкомитет за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика и наука и технологии.Приложение БМандат на подкомитета за правосъдие, свобода и сигурност и човешки права и демокрация, създаден по силата на Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга странаКОМИТЕТЪТ ЗА СЪТРУДНИЧЕСТВО,като взе предвид Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Азербайджан, от друга страна,като взе предвид процедурния правилник на комитета за сътрудничество, създаден от Съвета за сътрудничество на 12 октомври 1999 г. като приложение към процедурния му правилник, и по-специално член 10 от него,създаде подкомитет за правосъдие, свобода и сигурност и човешки права и демокрация със следния мандат:Член 1Подкомитетът обсъжда прилагането на Споразумението за партньорство и сътрудничество и изпълнението на свързания с него план за действие ЕС—Азербайджан в рамките на Европейската политика на съседство в следните области:-  управление на границите;-  управление на законна и незаконна миграция (включително въпроси, свързани с реадмисията, визите, сигурността на пътните документи, убежището);-  вътрешно разселени лица;-  борба с организираната престъпност (включително, но не само трафик на хора, киберпрестъпност, злоупотреба с деца, финансови и икономически престъпления, включително изпиране на пари, данъчни измами и подправяне, корупция в частния и публичния сектор, незаконни наркотици, трафик на оръжие и други форми на незаконна дейност);-  борба с тероризма (включително финансиране на тероризма);-  правоприлагане и съдебно сътрудничество;-  защита на личните данни;-  развитие на трансграничното и регионалното сътрудничество по въпроси, свързани с правосъдието, свободата и сигурността;-  демокрация и човешки права, включително ратифициране и прилагане на международните конвенции за човешки права;-  правова държава, включително реформа на съдебната власт и достъп до правосъдие.Подкомитетът може също така да обсъжда въпроси и конкретни проекти, свързани с осъществяването на Източното партньорство, инициативата „Черноморско взаимодействие“ и други инициативи, които са свързани със съответното двустранно сътрудничество.Горепосоченият списък не е изчерпателен и комитетът за сътрудничество може да добавя и други теми. Възможно е да се разглеждат и отделни случаи, когато една от страните поиска това.Член 2Подкомитетът е подчинен на комитета за сътрудничество. След всяко заседание той докладва и представя заключенията си на комитета за сътрудничество.Член 3Подкомитетът се състои от представители на страните.При съгласие и на двете страни могат да бъдат изслушани експерти във връзка с конкретни точки от дневния ред на заседанията на подкомитета, когато това е целесъобразно.Член 4Подкомитетът се председателства от двете страни на ротационен принцип според правилата за ротационно председателство на комитета за сътрудничество[4].Член 5Служител на Европейската комисия и служител на правителството на Република Азербайджан работят съвместно като постоянни секретари на подкомитета. Всички известия относно подкомитета се препращат на постоянните секретари.Член 6Подкомитетът заседава винаги когато обстоятелствата го изискват, със съгласието на страните и въз основа на писмено искане от една от тях и поне веднъж в годината. Заседанията се провеждат на място и по време, за които страните са постигнали съгласие. Всяко заседание на подкомитета е с продължителност два дни: единият ден е посветен на въпроси, свързани с правосъдието, свободата и сигурността, а другият — на въпроси, свързани с човешките права и демокрацията.Първото заседание на подкомитета се провежда едва след като бъдат успешно изпълнени следните задачи:-  неофициална техническа среща в Брюксел за обмен на становища по въпросите, които трябва да бъдат разгледани, и практическите работни методи на по-нататъшното сътрудничество в сферата на правосъдието, свободата и сигурността;-  мисия на експерти от Европейската комисия в Азербайджан за провеждане на предварителни технически консултации, обмен на становища за обхвата и организацията на бъдещия подкомитет за правосъдие, свобода и сигурност и човешки права и демокрация и идентифициране на партньори;-  в допълнение към техническите консултации, отговор от Азербайджан на въпросник за ситуацията по въпроси, свързани с правосъдието, свободата и сигурността;-  семинар по въпроси, свързани с мобилността, включително предотвратяване на незаконната миграция, управление на законната миграция, реадмисия и обмен на информация по въпроси, свързани с визите;-  изготвяне на доклад до държавите-членки.При получаване на искане за провеждане на заседание на подкомитета секретарят на другата страна отговаря в срок от 15 работни дни.При неотложни случаи заседанията на подкомитета могат да се свикат с по-кратко предизвестие, което подлежи на договаряне между двете страни.Преди всяко заседание председателят се уведомява за предвидения състав на делегацията на всяка от двете страни.Заседанията на подкомитета се свикват съвместно от двамата постоянни секретари, които действат в съгласие със секретарите на комитета за сътрудничество.Член 7Точките, които следва да бъдат включени в дневния ред, се изпращат до постоянните секретари поне 15 работни дни преди съответното заседание на подкомитета. Съпътстващата документация се изпраща до постоянните секретари поне 10 работни дни по-рано.Въз основа на точките се съставя временен дневен ред, който се изпраща заедно с наличната съпътстваща документация до секретарите на комитета за сътрудничество, както и до постоянните представителства на държавите-членки, не по-късно от 5 работни дни преди заседанието на подкомитета. При извънредни обстоятелства и с писменото съгласие на двамата постоянни секретари, към дневния ред могат да се добавят други точки в по-кратки срокове.Член 8На заседанията си подкомитетът може да разгледа някои или всички от областите, посочени в член 1.Член 9Освен ако не е посочено друго, заседанията на подкомитета не са публични.Член 10За всяко заседание се изготвя протокол. Копие от протоколите и заключенията от всяко заседание на подкомитета се изпращат до секретарите на комитета за сътрудничество. Копия се изпращат и до постоянните представителства на държавите-членки.Член 11Подкомитетът е съпътстван от семинар по правата на човека, съставен от представители на гражданското общество от държавите-членки на Европейския съюз и от Азербайджан, който отправя препоръки към подкомитета.Мандат на подкомитета за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика и наука и технологии, създаден по силата на Споразумението за партньорство и сътрудничество между Европейските общности и техните държави-членки, от една страна, и Република Азербайджан, от друга странаКОМИТЕТЪТ ЗА СЪТРУДНИЧЕСТВО,като взе предвид Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Азербайджан, от друга страна,като взе предвид процедурния правилник на комитета за сътрудничество, създаден от Съвета за сътрудничество на 12 октомври 1999 г. като приложение към процедурния му правилник, и по-специално член 10 от него,създава подкомитет за трудова заетост и социални въпроси, обществено здраве, обучение, образование и младеж, култура, информационно общество и аудио-визуална политика и наука и технологии със следния мандат:Член 1Подкомитетът обсъжда прилагането на Споразумението за партньорство и сътрудничество и изпълнението на свързания с него план за действие ЕС—Азербайджан в рамките на Европейската политика на съседство в следните области:-  социална политика и политика за трудова заетост, включително социални реформи, социална закрила и социално приобщаване, насърчаване на участието на жените в социалния, икономическия и политическия живот;-  обществено здраве;-  образование, обучение и младеж (по-специално: извършване на реформа и модернизиране на системите за образование и обучение, програми за професионално обучение, развиване на умения и мобилност);-  култура;-  информационно общество;-  аудио-визуална политика;-  наука и технологии, научни изследвания и развитие;-  регионално сътрудничество в горепосочените области;-  изготвяне на съответната регулаторна рамка и оказване на помощ от ЕС в горепосочените области.Подкомитетът може също така да обсъжда въпроси и конкретни проекти, свързани с осъществяването на Източното партньорство, инициативата „Черноморско взаимодействие“ и други инициативи, които са свързани със съответното двустранно сътрудничество.Горепосоченият списък не е изчерпателен и комитетът за сътрудничество може да добавя и други теми.Член 2Подкомитетът е подчинен на комитета за сътрудничество. След всяко заседание той докладва и представя заключенията си на комитета за сътрудничество.Член 3Подкомитетът се състои от представители на страните.При съгласие и на двете страни могат да бъдат изслушани експерти във връзка с конкретни точки от дневния ред на заседанията на подкомитета, когато това е целесъобразно.Член 4Подкомитетът се председателства от двете страни на ротационен принцип според правилата за ротационно председателство на комитета за сътрудничество[5].Член 5Служител на Европейската комисия и служител на правителството на Република Азербайджан работят съвместно като постоянни секретари на подкомитета. Всички известия относно подкомитета се препращат на постоянните секретари.Член 6Подкомитетът заседава винаги когато обстоятелствата го изискват, със съгласието на страните и въз основа на писмено искане от една от тях и поне веднъж в годината. Заседанията се провеждат на място и по време, за които страните са постигнали съгласие.При получаване на искане за провеждане на заседание на подкомитета секретарят на другата страна отговаря в срок от 15 работни дни.При неотложни случаи заседанията на подкомитета могат да се свикат с по-кратко предизвестие, което подлежи на договаряне между двете страни.Преди всяко заседание председателят се уведомява за предвидения състав на делегацията на всяка от двете страни.Заседанията на подкомитета се свикват съвместно от двамата постоянни секретари, които действат в съгласие със секретарите на комитета за сътрудничество.Член 7Точките, които следва да бъдат включени в дневния ред, се изпращат до постоянните секретари поне 15 работни дни преди съответното заседание на подкомитета. Съпътстващата документация се изпраща до постоянните секретари поне 10 работни дни по-рано.Въз основа на точките се съставя временен дневен ред, който се изпраща заедно със наличната съпътстваща документация до секретарите на комитета за сътрудничество, както и до постоянните представителства на държавите-членки, не по-късно от 5 работни дни пред заседанието на подкомитета. При извънредни обстоятелства и с писменото съгласие на двамата постоянни секретари, към дневния ред могат да се добавят други точки в по-кратки срокове.Член 8На заседанията си подкомитетът може да разгледа някои или всички от областите, посочени в член 1.Член 9Освен ако не е посочено друго, заседанията на подкомитета не са публични.Член 10За всяко заседание се изготвя протокол. Копие от протоколите и заключенията от всяко заседание на подкомитета се изпращат до секретарите на комитета за сътрудничество. Копия се изпращат и до постоянните представителства на държавите-членки.[1] OВ L 246, 17.9.1999 г., стр. 1—2.[2] OВ L 297, 18.11.1999 г., стр. 32.[3] ОВ L 297, 18.11.1999 г., стр. 33.[4] ОВ L 297, 18.11.1999 г., стр. 33.[5] OВ L 297, 18.11.1999 г., стр. 33.